
EDICTE DE L’AJUNTAMENT DE CAMBRILS

 Per resolució de Regidora Delegada de Joventut i Esports del dia 09/05/23, es va aprovar les convocatòries de subvencions pel desenvolupament de les activitats ordinàries dels clubs i de les entitats esportives durant l'any 2023, Programa A; per organitzar i desenvolupar esdeveniments esportius a la ciutat l’any 2023, Programa C; pel desenvolupament de les activitats ordinàries dels esportistes individuals l’any 2023, Programa E. 
La Junta de Govern Local, en sessió de data 6.11.20, va aprovar inicialment les bases reguladores per l’atorgament de subvencions en matèria esportiva que van quedar aprovades definitivament en data 10.12.20 en no presentar-se al·legacions. Van ser publicades al BOPT 8395 de 11.11.20. Posteriorment, la Junta de Govern Local, en sessió de data 5.11.20, va modificar aquelles bases que van quedar aprovades definitivament en data 22.11.21. La modificació va ser publicada al BOPT de 24.11.20. 
De conformitat amb allò previst als articles 17.3.b i 20.8.a de la Llei 28/2003 de 17 de novembre, general de subvencions, es publica les convocatòries al BOPT per conducte de la Base de Dades Nacional de Subvencions (http://www.pap.minhap.gob.es/bdnstrans). 
Les sol·licituds es podran presentar, en els models normalitzats, de forma telemàtica a través de la Seu electrònica de l’Ajuntament de Cambrils, https://www.cambrils.cat/esports/fitxers/docs/SOLLICITUDSUBVENCICONVOCATORIAA_ENTITATS_2023.pdf per a la convocatòria A fins el 16 de juny de 2023 
https://www.cambrils.cat/esports/fitxers/docs/SOLLICITUDSUBVENCIOCONVOCATORIAC_2023.pdf per a la convocatòria C fins el 16 de juny de 2023 
https://www.cambrils.cat/esports/fitxers/docs/SOLLICITUDSUBVENCIOCONVOCATORIAE_INDIVIDUALS_2023.pdf per a la convocatòria E serà el 30 de novembre de 2023, a partir de l’ endemà de la publicació de la convocatòria en el BOPT. 
En cas de que la sol·licitud la formuli una persona física com a beneficiària de la subvenció, ho podrà fer bé electrònicament, o bé presencialment a les oficines de l’OAC, per correu postal o per qualsevol dels altres sistemes previstos a la Llei 39/2015,d’1 d’octubre de procediment administratiu comú. 
Contra aquest acord, que és definitiu en via administrativa, es podrà interposar recurs de reposició potestatiu previ al contenciós administratiu davant la mateixa autoritat que hagi adoptat la resolució en el termini d’un mes o recurs contenciós administratiu davant dels Jutjats del contenciós administratiu de Tarragona en el termini de dos mesos, a comptar des de l’endemà de la data de la seva publicació, sense perjudici que els interessats puguin exercitar qualsevol altre recurs que estimin procedent.

 CONVOCATÒRIA PER L’ATORGAMENT DE SUBVENCIONS EN MATÈRIA ESPORTIVA PER L’ANY 2023.
PROGRAMA A. CONVOCATÒRIA DE SUBVENCIÓ PER AL DESENVOLUPAMENT DE LES ACTIVITATS ORDINÀRIES DE LES ENTITATS ESPORTIVES DURANT L’ANY 2023.
1. OBJECTE DE LA CONVOCATÒRIA
L’objecte de la convocatòria és l’atorgament de subvencions per al desenvolupament de les activitats ordinàries de les entitats esportives de la ciutat durant l’any 2023 amb l’objectiu de promoure, potenciar i diversificar la pràctica de l’activitat esportiva de la ciutat. Es correspon amb el Programa A de les Bases reguladores de subvencions en matèria esportiva.
[bookmark: _Hlk134007821]Poden ser objecte de subvencions les següents línies/programes: 
A.1- Promoció esport base (fins a 18 anys).
A.2- Promoció esport adults ( majors de 18 anys).
A.3- Suport d’ activitats de celebració d’ aniversaris significatius.

2. BASES REGULADORES I ORDENANÇA DE SUBVENCIONS
Les bases reguladores d’aquesta convocatòria van ser aprovades inicialment per la Junta de Govern Local de 6 novembre de 2020, i publicades al BOPT 2020-8395 de l’11.11.20, amb ressenya al DOGC 8279 de 24.11.20,  i van quedar aprovades definitivament en data 10.12.20. 
La Junta de Govern Local, en sessió de data 5.11.21 s’aprova la modificació d’algunes de les bases, les quals han estat publicades al BOPT 2021-9759 del’11.11.21 i en va aprovar el Text Refós que es pot consultar a l’enllaç següent: Ajuntament de Cambrils - Seu Electrònica
En tot allò no previst a les bases i en aquesta convocatòria serà d’aplicació el què s’estableix a l’Ordenança general de subvencions de l’Ajuntament de Cambrils, els seus organismes autònoms i ens que en depenen aprovada pel Ple de l’Ajuntament en data 1.3.05 i publicada el dia 30.5.05 al BOPT 123 i que va ser modificada per acord del Ple el dia 25.6.13 publicada el dia 9.10.13 al BOPT 223 Ajuntament de Cambrils - Seu Electrònica
3. RÈGIM DE CONCESSIÓ
El règim de concessió de les subvencions objecte d’aquesta convocatòria serà el de concurrència competitiva sota els principis de publicitat, transparència, objectivitat, igualtat i no discriminació.
4. CRÈDITS PRESSUPOSTARIS I QUANTIA TOTAL MÀXIMA DE LES SUBVENCIONS CONVOCADES DINTRE DELS CRÈDITS DISPONIBLES
La dotació pressupostària màxima per a la convocatòria de les subvencions per al desenvolupament de les activitats ordinàries és de cinquanta dos mil euros (52.000,00 €), que s’aplicaran a càrrec de la partida: 2023 34 34102 48000 Promoció activitats esportives. Subvencions i Extraordinaris del pressupost municipal 2023, d’acord el següent repartiment: 
-A la línia/programa A.1- Promoció esport base: 42.500,00€ 
-A la línia/programa A.2- Promoció esport federat: 7.750,00 € 
-A la línia/programa A.3- Suport activitats de celebració d’ aniversaris significatius: 1.750€ 
Les entitats podran presentar-se segons la tipologia i edats dels esportistes, a una línia/programa o a les dues línies/programes o a les tres línies/programes.
L’import de la subvenció, juntament amb el de les subvencions concedides per a la mateixa finalitat per altres entitats públiques o privades, no pot ultrapassar el cost de l’activitat subvencionada. 
L’assignació econòmica s’atorgarà en funció del preu per punt que resulti de dividir l’import total de la subvenció per programa entre el total dels punts obtinguts pels sol·licitants.
L’import màxim de la subvenció per entitat serà la següent :
Programes A1 i A2 : 15.000€
Programa A3: 2.000€

5. BENEFICIARIS
5.1  Requisits generals
Els beneficiaris han de complir els requisits generals previstos a l’article 13.2 de la Llei 38/2003, de 17 de novembre, general de subvencions i l’article 8 de l’Ordenança general de subvencions.
El requisit d’estar al corrent del compliment de les obligacions amb la Hisenda Pública i amb la Seguretat Social s’ha d’acreditar mitjançant la presentació de la corresponent declaració responsable que forma part del formulari de sol·licitud de subvencions que amb la sol·licitud s’autoritza a l’Ajuntament a consultar i verificar les dades mitjançant les plataformes habilitades per les administracions públiques, si és necessari.
Aquest mateix règim de declaració responsable també és aplicable en el moment de la justificació i pagament.
Caldrà haver justificat degudament qualsevol subvenció anteriorment atorgada per l’Ajuntament de Cambrils, i haver procedit al reintegrament de les quantitats percebudes amb motiu d’ altres subvencions que hagin estat objecte de revocació o reducció.
No rebre subvencions, pel mateix concepte, d’altres departaments o unitats de l’Ajuntament de Cambrils o dels organismes autònoms.
Complir la llei de protecció i infància sobre protecció de lleis de protecció jurídica del menor.
5.2 Requisits específics
PROGRAMA A. Les destinatàries seran entitats esportives que reuneixin els requisits següents: 
-Estar legalment constituïdes, tenir la seu social i desenvolupar l’activitat esportiva en el terme municipal de Cambrils. 
-Estar inscrites en el Registre General d’Entitats de l’Ajuntament i en el Registre d’Entitats Esportives del Consell Català de l’Esport de la Generalitat de Catalunya (en el cas d’entitats sense afany de lucre).
-Tenir una antiguitat mínima d’un any i desenvolupar l’activitat esportiva continuada durant aquest temps a la ciutat de Cambrils.
-Quedaran excloses aquelles entitats esportives que rebin una subvenció directa nominativa i que el seu conveni regulador especifiqui la impossibilitat d’acollir-se a les convocatòries de subvencions durant la vigència del mateix. 
-En el cas de societats anònimes esportives, només podran acollir-se a la línia/programa 1 – Promoció esport base. 
-En cas que es presentin a la convocatòria de subvenció per al desenvolupament de les activitats ordinàries dels clubs i de les entitats esportives, de l’ any en curs,  no podran presentar-se a la convocatòria de subvenció al foment i promoció de l’esport escolar del mateix any.
5.3 Obligacions
a) Complir l’objectiu, executar el projecte, fer l’activitat o adoptar el comportament que fonamenta la concessió de la subvenció, així com justificar el compliment dels requisits i condicions.
b) Sotmetre’s a les actuacions de comprovació i control financer de l’Ajuntament de Cambrils i altres entitats de control competents amb el compromís d’aportar la documentació que sigui requerida. 
c) No s'autoritzaran canvis de destinació en la subvenció concedida. Els canvis d'aspectes específics en els programes hauran de ser autoritzats per l’òrgan que concedeix la subvenció. Si passa altrament, la subvenció podrà ser revocada per incompliment dels fins per als quals va ser atorgada. 
d) Qualsevol subvenció concedida per l'Ajuntament de Cambrils portarà implícita la condició que en tota la documentació i propaganda escrita o gràfica de l'activitat subvencionada es consigni la llegenda "amb el suport de l'Ajuntament de Cambrils" i el logotip corresponent. 
e)El/la beneficiari/ària haurà d’adequar la seva activitat als principis ètics i a les regles de conducta que permetin assegurar el compliment dels principis d’igualtat, d’objectivitat i de transparència i, en particular, s’obliga a:
	1.Facilitar a l’Ajuntament de Cambrils la informació establerta per la Llei 19/2014, de 29 de desembre, de transparència, accés a la informació pública i bon govern i qualsevol d’altra que li sigui requerida d’acord amb la normativa vigent. 
	2.Comunicar a l’Ajuntament de Cambrils les possibles situacions de conflicte d’interessos o d’altres anàlogues de les què tingui coneixement que afectin, directa o indirectament, a la present subvenció i puguin posar en risc l’interès públic.
    3.Abstenir-se de realitzar, fomentar, proposar o promoure qualsevol mena de pràctica corrupta que afecti o pugui afectar la relació subvencional en els termes previstos en el Codi Penal vigent en cada moment. 
f)L’Ajuntament de Cambrils no assumeix cap responsabilitat sobre l’actuació del beneficiari ni pels danys i perjudicis que puguin sobrevenir-li durant el període de realització de l’activitat per a la qual es rebi la subvenció, ni tampoc pels que pugui ocasionar a tercers. 
6. TERMINI, FORMA I LLOC DE PRESENTACIÓ DE LES SOL·LICITUDS
[bookmark: _Hlk133925706]El termini de presentació de les sol·licituds serà des de l’endemà de la publicació de la convocatòria al BOPT  i finalitza el 16 de juny de 2023.
La sol·licitud de subvenció s’ha de presentar en el model normalitzat disponible a el què disposa l’article 18 de l’Ordenança d’administració electrònica de l’Ajuntament de Cambrils estan obligats a presentar electrònicament la sol·licitud, entre altres, les persones jurídiques i les entitats sense personalitat jurídica. En cas que la sol·licitud la formuli una persona física com a beneficiària de la subvenció  ho podrà fer electrònicament, presencialment a les oficines de l’OAC, per correu postal o per qualsevol dels altres sistemes previstos a la Llei 39/2015,d’1 d’octubre de procediment administratiu comú.
7.DOCUMENTS QUE HAN D’ACOMPANYAR A LA SOL·LICITUD
La documentació que s’ha d’adjuntar a la sol·licitud d’acord amb el previst a l’article 12.6 de l’Ordenança general de Subvencions de l’Ajuntament de Cambrils és:
-Memòria de les activitats per a les quals se sol·licita la subvenció acompanyada del pressupost detallat amb indicació del finançament de les activitats.
-Declaració de les subvencions obtingudes o sol·licitades per a la mateixa finalitat, i compromís de comunicar a l’Ajuntament les que sol·liciti o obtingui en el futur. 
- Declaració de compromís de complir les condicions de la subvenció. 
- Declaració responsable d’estar al corrent de les seves obligacions tributàries i de la Seguretat Social, i autorització a l’òrgan gestor de la subvenció per obtenir-la.  En el cas que no s'autoritzi a comprovar directament aquesta circumstància, caldrà l’aportació́ dels certificats corresponents abans de la resolució de concessió.
- Declaració de no incórrer en cap de les circumstàncies que impossibiliten obtenir la condició de persona beneficiària de subvencions recollides a l’article 13.2 de la Llei 38/2003, de 17 de novembre, General de subvencions.
-Memòria de presentació de l’entitat, així com dels projectes que porten a terme, i si s’escau de la justificació de promoure la promoció de valors positius per l’esport (adjuntar codi ètic, si en disposa) i la relació d’activitats  a organitzar per l’entitat per promoure l’esport (no estan incloses: casals, campus, colònies,...). A la memòria cal adjuntar, si és el cas, certificat dels esportistes becats que té l’entitat, amb percentatge d’import becat.
-Certificat de la federació corresponent/i del consells esportius/ associacions d’ entitats: El certificat ha de contenir, com a mínim les següents dades: 
 Nombre d’equips que participen en competicions, categoria i àmbit de les lligues: provincial, nacional (Catalunya), estatal (Espanya).
 Nombre de llicències tramitades (per gènere i categories) per equip durant any 2023. 
-Pressupost econòmic de l’entitat esportiva any 2023 (despeses i ingressos). 
8. ACCEPTACIÓ DE LA SUBVENCIÓ
 
D’acord amb la previsió establerta a l’article 15.2 i 21 de l’Ordenança municipal de subvencions caldrà l’acceptació expressa de la subvenció sense reserves en el termini d’un mes des de la seva concessió.

9. RECTIFICACIÓ DE DEFECTES O OMISSIONS EN LA DOCUMENTACIÓ
Si la sol·licitud no reuneix els requisits establerts en aquestes bases i a la convocatòria, es requerirà l’esmena de defectes que s’haurà de fer en un termini màxim i improrrogable de deu dies hàbils, indicant que no fer-ho suposarà el tancament de l’expedient per desistiment, prèvia resolució que es dictarà en els termes previstos a l’article 68 de la Llei 39/2015 d’1 d’octubre, del procediment administratiu comú de les administracions públiques. 
10. JUSTIFICACIÓ DE LA SUBVENCIÓ
El termini de justificació de les actuacions subvencionades serà el 31 de gener del següent any a la convocatòria. Caldrà aportar la documentació establerta en l’apartat 13 del Text Refós de les Bases que diu;
10.1. La justificació de la subvenció es farà presentant al registre d’entrada de la seu electrònica, compte justificatiu simplificat  que haurà de contenir, amb caràcter general, la documentació següent: 
a) Una memòria explicativa del compliment de la finalitat de l’acció, activitat o projecte subvencionat, amb indicació de les activitats realitzades i dels resultats obtinguts. 
b) Una memòria econòmica sobre el cost de les activitats realitzades en què consti: 
b.1) Relació classificada de les despeses efectuades, amb identificació del proveïdor, número de factura, import, concepte i data de la factura, equivalent per un import, com a mínim, a l’aportació econòmica de l’Ajuntament de Cambrils. 
b.2) Liquidació econòmica de l’activitat (ingressos i despeses) en la qual quedi reflectida l’ajuda concedida. 
b.3) Declaració de les subvencions atorgades per qualsevol altre administració o ens públic o privat per la realització de l’activitat o projecte.

10.2. La manca de justificació, en el termini establert, pot comportar la revocació total o parcial de la subvenció.
10.3. Es reduirà la subvenció concedida en el supòsit que, la despesa real sigui inferior a la subvenció concedida. 
11. ÒRGANS COMPETENTS PER A LA INSTRUCCIÓ I RESOLUCIÓ DEL PROCEDIMENT
La instrucció del procediment correspondrà als tècnics del servei municipal d’Esports. A la vista del informes tècnics emesos per l’òrgan instructor, la comissió informativa d’Esports proposarà l’atorgament o denegació, motivada de les sol·licituds de subvenció presentades. La competència per a l'atorgament de subvencions correspon a la regidora delegada d’esports, en virtut d'allò establert al Decret d'Alcaldia núm.2021D001002036 de data 26/10/2021, de delegació de competències de l'alcalde en l'esmentada regidora.
12. RESOLUCIÓ I PUBLICACIÓ
El termini màxim de resolució serà de tres mesos  a comptar de la data de finalització de la presentació de sol·licituds. Transcorregut aquest termini sense dictar resolució els interessats poden considerar denegades les sol·licituds als efectes que pertoquin per a la interposició dels recursos contra la desestimació presumpta de la sol·licitud de subvenció.
Es procedirà a la publicació de  la resolució al BOPT als efectes del què preveu l’article 45 de la Llei 39/2015,d’1 d’octubre, de procediment administratiu comú de les administracions públiques i es tindrà per notificat als interessats. També es publicarà a la Seu electrònica municipal. 
13. CRITERIS DE VALORACIÓ DE LES SOL·LICITUDS
[bookmark: _Hlk134008907]Els criteris de valoració de les sol·licituds establerts a les Bases reguladores de les subvencions són les següents:
BAREMS PER A DETERMINAR LA QUANTIA DE L’APORTACIÓ ECONÒMICA DE LA CONVOCÀTORIA DE SUBVENCIÓ PER AL DESENVOLUPAMENT DE LES ACTIVITATS DEL PROGRAMA A.1 , A.2 i A3 ORDINÀRIES DELS CLUBS I ENTITATS ESPORTIVES DURANT L’ANY 2023.
	A.1(81,74%): 42.500,00 €
	A.2.(14,90%) : 7.750,00 €
	A.3 ( 3,36%): 1.750,00 €
	Total 52.000,00€



	
	Punts
	Dotació
	%

	A.1.PROMOCIÓ ESPORT BASE (FINS 18 ANYS)
	42.500,00 €
	81,74%

	1.1 Número esportistes d'esports d'associació  o d'esports individuals dels quals disposa l'entitat
	0,10punts/esportista
	14.200,00 €
	32,47%

	1.2.   Àmbit de participació / competició de l'equip o esportista

	1.2.1 Comarcal/Provincial
	0,50 punts / equip
0,035 punts/esportista individual
	12.000,00 €
	28,24%

	1.2.2 Nacional (Catalunya)
	1,00 punts / equip
0,070 punts/esportista individual
	
	

	1.2.3 Estatal (Espanya)
	1,50 punts / equip
0,10 punts/esportista individual
	
	

	1.3.  Característiques de l'activitat

	1.3.1.Promoció d’ ESPORTS NAUTICS sense motor: REM (escola rem- esport base). Cal aportar nom i matrícula del llagut català
	1 llagut / 50 punts
	5.400€
	12,71%

	1.3.2. Accions per al foment de la integració i per a la prevenció del risc  d'exclusió (Certificat amb els esportistes becats/ discapacitats )
	0,10 punts/esportista 
( fins a un màxim de 25 per entitat )
	200,00 €
	0,47%

	1.3.3. Promoure valors positius per l’esport, promoure el joc net i de bones pràctiques. (Documentat amb codi ètic de l’entitat.)
	3  punts
	0,00€
	

	1.3.4. Promoció d’esports nàutics a l’escola.  

	
	

	1.3.4.1. Programa de Vela Escolar dirigit a escolars de primària i secundària de centres educatius del municipi. 
	Bateig de mar 4h – 200,00€/grup escolar
Crèdit síntesi 12h- 400,00€/grup escolar
	4.000,00 €
	9,41%

	1.3.4.2. Programa Esport Blau dirigit a escolars de primària i secundària de centres educatius del municipi.
	Esport Blau - 20h - 27€/alumne
	0,00 €
	

	1.3.4.3. Promoció d’esports nàutics temporada d’estiu.
	_Curs de Vela – 125,00€/alumne/setmana
_Curs de Windsurf – 120,00€/ alumne/setmana
_ Curs Estades Nàutiques – 120,00€/ alumne/setmana
_Activitat puntual caiac/banana – 3,00€/alumne
	900,00€
	2,12%

	1.4.  Aportació per  participació /col·laboració en les activitats esportives que organitzi o co-organitza el Servei Municipal d’Esports
	Esdeveniments esportius – 200,00€ 
Activitats 1 setmana  (mínim 10h) – 100,00€ (màxim 8 setmanes) 
	1.200,00 €
	2,82%

	1.5 Promoció de l’esport femení
Núm. d’equips femenins menors de 18 anys (esports d’associació)
Núm. d’esportistes (esports individuals)
	Esports d’associació:
1 equip – 1 punts
2 i 3 equips – 3 punts
més de 3 equips – 5 punts
Esports individuals:
0,15 punts/esportista individual
	5.000,00 €
	11,76%



	
	Punts
	Dotació
	%

	A.2.PROMOCIÓ ESPORT ADULTS (MAJORS18ANYS)
	7.750,00 €
	15,00%

	2.1. Número esportistes d'esports d'associació  o d'esports individuals dels quals disposa l'entitat
	0,10punts/esportista
(màxim150esportistes)
	3.700,00 €
	   47,74%

	2.2. Àmbit de participació / competició de l'equip o esportista

	2.2.1 Comarcal/Provincial
	0,50 punts / equip
0,035 punts/esportista individual
	1.500,00 €
	19,35%

	2.2.2 Nacional (Catalunya)
	1,00 punts / equip
0,070 punts/esportista individual
	
	

	2.2.3 Estatal (Espanya)
	2,00 punts / equip
0,15 punts/esportista individual
	
	

	2.3. Promoció de l’esport femení
Núm. d’equips femenins menors de 18 anys (esports d’associació)
Núm. d’esportistes (esports individuals)
	Esports d’associació:
1 equip – 3 punts
2 i 3 equips – 6 punts
més de 3 equips – 9 punts
Esports individuals:
0,20 punts/esportista individual
	2.250,00 €
	32,90%



	
	Punts
	       Dotació 1.750,00 €

	A.3. Suport d’ activitats de celebració d’ aniversaris significatius
	
	Import màxim

	3.1. Aniversari 100 anys
	100 punts
	2.000,00€

	3.2. Aniversari 75 anys
	75 punts
	1.500,00€

	3.3. Aniversari 50 anys
	50 punts
	1.000,00€

	3.4. Aniversari 25 anys
	25 punts
	750,00€



13. RÈGIM DE RECURSOS
La resolució del procediment posa fi a la via administrativa i contra la mateixa es pot interposar recurs contenciós administratiu en el termini de dos mesos a comptar des de la seva notificació. Alternativament i de forma potestativa es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.
[bookmark: _GoBack]
14. MITJANS DE PUBLICACIÓ DE LA CONVOCATÒRIA
L’Ajuntament donarà a conèixer aquesta convocatòria comunicant-la a la Base de Dades Nacional de Subvencions (BDNS) la qual traslladarà al BOPT un extracte de la mateixa per a la seva publicació i en farà publicitat a través del Sistema Nacional de Publicitat (SNPS) i això sens perjudici de la seva publicació en la Seu electrònica municipal.

